62024CO0827_INF
Unionin tuomioistuimen määräys (yhdeksäs jaosto) 2.9.2025 –Direct Line Inox Impex ym.
(Asia C‑827/24)
Ennakkoratkaisupyyntö – Unionin tuomioistuimen työjärjestyksen 99 artikla – Vastaus, joka on selvästi johdettavissa oikeuskäytännöstä – Yhteinen kauppapolitiikka – Polkumyyntitulli – Kiinasta peräisin olevien, ruostumattomasta teräksestä valmistettujen ja Intiassa kylmävedettyjen saumattomien putkien maahantuonti – Asetus (EU) 2016/1036 – 13 artiklan 1 kohta – Kiertäminen – Poissulkeminen – Merkittävä muutos – Tulliliitto – Asetus (EU) N:o 952/2013 – Unionin tullikoodeksi – 60 artiklan 2 kohta – Tavaroiden alkuperäaseman saaminen – Pääasiallinen sääntö, jolla suljetaan pois kuumamuovattujen teräsputkien alkuperän muuttaminen kylmämuovaamisen jälkeen
Yhteinen kauppapolitiikka – Polkumyynniltä suojautuminen – Kiertäminen – Poissulkeminen – Kiinasta peräisin olevien saumattomien rauta- tai teräsputkien kylmämuovaus Intiassa – Tavaroiden alkuperä – Määrittäminen – Merkittävä jalostus tai käsittely – Euroopan komission toteama näiden tuotteiden merkittävä jalostaminen – Viimeinen merkittävä ja taloudellisesti perusteltu jalostus tai käsittely, minkä johdosta kyseisten tuotteiden katsotaan olevan peräisin Intiasta
(Euroopan parlamentin ja neuvoston asetuksen N:o 952/2013 60 artiklan 2 kohta ja Euroopan parlamentin ja neuvoston asetus 2016/1036 13 artiklan 1 kohta)
(ks. 22–31 kohta)
Ratkaisu
Polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8.6.2016 annetun Euroopan parlamentin ja neuvoston asetuksen (EU) 2016/1036 13 artiklan 1 kohtaa ja unionin tullikoodeksista 9.10.2013 annetun Euroopan parlamentin ja neuvoston asetuksen (EU) N:o 952/2013 60 artiklan 2 kohtaa
on tulkittava siten, että
Kiinasta peräisin olevien saumattomien rauta- tai teräsputkien kylmämuovaus Intiassa, jonka osalta Euroopan komissio on todennut, että tällä kylmämuovauksella näitä tuotteita on jalostettu merkittävästi siten, että niiden perusominaisuudet ovat muuttuneet peruuttamattomasti, merkitsee muutosta, jonka seurauksena asetuksen 2016/1036 13 artiklan 1 kohtaa ei voida soveltaa, ja asetuksen N:o 952/2013 60 artiklan 2 kohdassa tarkoitettua viimeistä merkittävää ja taloudellisesti perusteltua jalostusta tai käsittelyä, minkä johdosta tuotteiden katsotaan olevan peräisin Intiasta.